วอลุ่มเทรด DW หุ้นพลังงานเพิ่มขึ้นวานนี้
นักลงทุนกลับมาให้ความสนใจ DW บนหุ้นพลังงานหนาแน่น
2 ก.ย. 2558

บล.แมคควอรี เผย นักลงทุนกลับมาให้ความสนใจ DW บนหุ้นพลังงานหนาแน่น โดยเฉพาะหุ้นในกลุ่ม ปตท. หลังจากที่ราคาน้ำมันดีดตัวแรงกว่า 8% ในวันจันทร์ โดยข้อมูล DW Turnover Distribution ระบุว่ามูลค่าการซื้อขาย DW บนหุ้น PTT, PTTEP และ PTTGC คิดเป็น 10.1%  5.3% และ 4.2% ตามลำดับ
สำหรับ DW28 ที่เกี่ยวข้องได้แก่ PTT28C1601A, PTT28P1602A, PTTE28C1512B และ PTTG28C1512A ตามลำดับ ส่วนทางด้านการซื้อขาย SET50 DW สัดส่วนลดลงเล็กน้อยเมื่อเที่ยบกับวันก่อนหน้า โดยมีมูลค่าการซื้อขายลดลงเหลือ 40.7% ของมูลค่าการซื้อขาย DW ทั้งหมด ส่วน DW28 ที่ได้รับความสนใจส่วนใหญ่จะเป็นรุ่นที่ตอบสนองต่อการเปลี่ยนแปลงของดัชนีหลักทรัพย์อ้างอิงได้ดี เช่น S5028C1510A S5028P1509C และ S5028P1510B เป็นต้น
อย่างไรก็ตาม แรงขายในช่วงท้ายตลาด กดดันราคาหุ้นกลุ่มพลังงานให้ลดช่วงบวกจากช่วงเช้า และปิดตลาดในแดนลบ เช่น PTT ปิด -1.5% PTTEP ปิด -5.0% ส่งผลให้ Put DW ปรับตัวขึ้น ตัวอย่างเช่น PTT28P1511A +1.3% และ PTTE28P1602A +10.2% ขณะที่ Call DW ปรับตัวลงตามหุ้นอ้างอิง เช่น PTTE28C1512B -22.0%
ส่วนทางด้านแรงซื้อขายสุทธิใน DW28 วานนี้ มีแรงซื้อสุทธิใน PTTE28C1512B 3.5 ล้านหน่วย จากการที่หุ้นอ้างอิงปรับตัวลงแรง นอกจากนี้ ยังมีแรงซื้อสุทธิใน IVL28C1511A 3.0 ล้านหน่วย และ KTB28C1512A 2.5 ล้านหน่วย ส่วนทางด้านแรงขายสุทธิ ปริมาณค่อนข้างเบาบาง นำโดย S5028P1509C S5028C1510A และ JAS28C1510A ตามลำดับ
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 42,917.86 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  1,846.74 ล้านบาท
คิดเป็น 4.3%  